فيل وقرد كانوا بيتخانقوا.
"بص، انا كبير وقوي ازاي!" الفيل قال.
القرد مكنش موافق، "بص، انا بجري وبتسلق بسرعة ازاي! تقدر؟"
في الآخر سألوا نمر حكيم، "ايه الأحسن - تكون قوي ولا تكون سريع؟"
النمر قال، "روحوا عدوا النهر وجيبولي الفاكهة اللي على الشجرة دي، وبعدين هقولكم."
فراحوا عند النهر، بس المية كانت جارية جامد والقرد خاف.
"اركب على ضهري،" الفيل قال بكل فخر، "انا هشيلك."
وعدوا النهر. لقوا الشجرة قدامهم. بس الفاكهة كانت عالية اوي على الفيل. حاول كمان يقطع الشجرة، بس مقدرش.
"متقلقش." القرد تسلق الشجرة بسرعة، وقطف الفاكهة.
بعدين رجعوا وادوا النمر الفاكهة. "ايه الأحسن - تكون قوي ولا تكون سريع؟"
النمر ابتسم، "محدش فيكم كان هيقدر يجيب الفاكهة لوحده. احتاجتوا قوة الفيل وخفة القرد عشان تجيبوها."
ازاي القرد والفيل قدروا في الآخر يجيبوا الفاكهة؟
باشتغالهم مع بعض. بقطع الشجرة. بالخناق مع صحابهم. بطلب المساعدة من النمر.